b"\n_START_ARTICLE_\nReagrupament Republic\xc3\xa0 per la Democr\xc3\xa0cia a Ruanda\n_START_SECTION_\nHist\xc3\xb2ria\n_START_PARAGRAPH_\nEl partit es va formar al camp de refugiats de Mugunga a la Rep\xc3\xbablica Democr\xc3\xa0tica del Congo el 3 d'abril de 1995 com a Reagrupament pel Retorn dels Refugiats i la Democr\xc3\xa0cia a Ruanda (Rassemblement pour le R\xc3\xa9tour des r\xc3\xa9fugi\xc3\xa9s et la D\xc3\xa9mocratie au Rwanda). El seu primer president va ser Francois Nzabahimana, qui havia estat ministre de comer\xc3\xa7 a principis dels anys 1990. En 2003 el partit fou reanomenat Reagrupament Republic\xc3\xa0 per la Democr\xc3\xa0cia a Ruanda._NEWLINE_A l'abril de 2006, el partit es va unir a l'Acci\xc3\xb3 per la Just\xc3\xadcia Internacional Imparcial a Ruanda, les Forces Democr\xc3\xa0tiques per la Resist\xc3\xa8ncia i l'Alian\xc3\xa7a Democr\xc3\xa0tica de Ruanda per formar l'alian\xc3\xa7a Forces Democr\xc3\xa0tiques Unificades de Ruanda (FDU), que va escollir la l\xc3\xadder del RRD Victoire Ingabire Umuhoza  presidenta de la FDU."